Abdulaziz Komilov Myunxenda Pokiston tashqi ishlar vaziri bilan uchrashdi

15-fevral kuni  O‘zbekiston tashqi ishlar vaziri Abdulaziz Komilov Myunxen shahrida (Germaniya) xavfsizlik bo‘yicha konferensiya ishida qatnashayotgan Pokiston tashqi ishlar vaziri Shoh Mahmud Qurayshiy bilan uchrashdi. Bu haqda TIV matbuot xizmati xabar berdi.

Suhbat chog‘ida mintaqadagi vaziyatning rivojlanishi hamda O‘zbekiston — Pokiston hamkorligining istiqbollari yuzasidan fikr almashildi.
O‘zbekiston bilan Pokiston o‘rtasidagi munosabatlarda so‘nggi ikki yilda kuzatilayotgan faollashish davlatlararo hamkorlikni kengaytirish uchun, jumladan, Afg‘onistondagi holatni tinch yo‘l bilan bartaraf etishga ko‘maklashish borasidagi sa’y-harakatlarni muvofiqlashtirish bo‘yicha obyektiv shart-sharoitlarni yaratishi ta’kidlandi.
Uchrashuvda umumiy kun tartibining boshqa masalalari yuzasidan ham fikr almashildi.